rejauldu/bengali-wikipedia huggingface dataset:
স্তরানুক্রম বা পদানুক্রম () বলতে কতগুলি সামগ্রী (বস্তু, ব্যক্তি, সংখ্যা, নাম, মান, শ্রেণী, ইত্যাদি) বা পদের এমন একটি বিন্যাসকে বোঝায় যেখানে পদ বা সামগ্রীগুলি একে অপরের চেয়ে উঁচু, নিচু বা সমান কোনও স্তরে বিন্যস্ত থাকে। স্তরানুক্রম জ্ঞানের বিভিন্ন শাখা বা গবেষণার বিভিন্ন ক্ষেত্রে একটি গুরুত্বপূর্ণ ধারণা। যেমন গণিত, দর্শন, পরিগণক বিজ্ঞান (কম্পিউটার বিজ্ঞান), সাংগঠনিক তত্ত্ব, প্রণালীমূলক জীববিজ্ঞান এবং সামাজিক বিজ্ঞানসমূহে (বিশেষ করে রাজনৈতিক দর্শনে) এই ধারণাটির ব্যাপক প্রয়োগ পরিলক্ষিত হয়। থাম্ব|রুশ মাত্রোশকা।  স্তরানুক্রমে সামগ্রী বা সত্তাগুলি একে অপরের সাথে প্রত্যক্ষ বা পরোক্ষভাবে এবং হয় উল্লম্বভাবে কিংবা তির্যকভাবে সংযুক্ত থাকতে পারে। একটি স্তরানুক্রমে কোনও সামগ্রী শুধুমাত্র সেটির অব্যবহিত উপরের স্তরে অবস্থিত ঊর্ধ্বতন সামগ্রী বা অব্যবহিত নিচের স্তরে অবস্থিত অধস্তন সামগ্রীটির সাথে প্রত্যক্ষভাবে সংযুক্ত থাকে।  সামাজিক বিজ্ঞানসমূহের আলোচনায় স্তরানুক্রম বা পদানুক্রম বলতে কোনও সামাজিক সংগঠনে কর্তৃত্ব, ক্ষমতা বা মর্যাদার উপর ভিত্তি করে সংগঠনের সদস্যদের উঁচু থেকে নিচু অবস্থানের অনুক্রমকে বোঝায়, যা প্রায়শই আদেশ ও নিয়ন্ত্রণের শৃঙ্খলের সাথে সম্পর্কিত। আধুনিক সমাজব্যবস্থাগুলিতে জীবনের প্রতিটি ক্ষেত্রে স্তরানুক্রমিক সংগঠন ছড়িয়ে আছে। পদানুক্রমের ধারণাটি আমলাতন্ত্রের সাথে সম্পর্কিত এবং আমলাতন্ত্রের বিভিন্ন পদাধিকারীকে একে অপরের সাথে সুস্পষ্টভাবে সংজ্ঞায়িত আদেশ ও যোগাযোগ রেখার মাধ্যমে সংযুক্ত করে। পদানুক্রম কর্মজীবনে অগ্রসর হবার জন্য পরিষ্কার পথনির্দেশনা ও সুযোগ প্রদান করে। পদানুক্রম এক ধরনের বিধিবদ্ধ ও অপেক্ষাকৃত অনমনীয় কাঠামো বলে এগুলি বিধিসম্মত প্রণালীর বাইরে সংঘটিত যোগাযোগ ব্যাহত করতে পারে। বেশিরভাগ বৃহৎ সামাজিক সংগঠনে পদানুক্রম বা স্তরানুক্রম বিদ্যমান।  তথ্যসূত্র  বিষয়শ্রেণী:ছাঁদ বিষয়শ্রেণী:কাঠামো বিষয়শ্রেণী:স্তরানুক্রম বিষয়শ্রেণী:রাজনৈতিক সংস্কৃতি বিষয়শ্রেণী:নকশা
শিবপ্রসাদ ঠাকুড় ; ) অসমের একজন প্রসিদ্ধ চলচ্চিত্র পরিচালক। ১৯৮৩ সনে মুক্তিপ্রাপ্ত ঘড়-সংসার নামক চলচ্চিত্র পরিচালনার মাধ্যমে তিনি চলচ্চিত্র জগতে প্রবেশ করেন। তিনি সর্বমোট ৯টি অসমীয়া চলচ্চিত্র পরিচালনা করেছেন। তার পরিচালনায় মুক্তিপ্রাপ্ত সোন মাইনা নামক চলচ্চিত্র ১৯৮৪ সনে শ্রেষ্ঠ আঞ্চলিক চলচ্চিত্রের রাষ্ট্রীয় পুরস্কার লাভ করে।।     পরিচালিত চলচ্চিত্র  চলচ্চিত্রের  নাম বর্ষ  ঘড় সংসার  ১৯৮৩   সোণ মইনা  ১৯৮৪   মন-মন্দির  ১৯৮৫  ময়ুরী  ১৯৮৬  এই দেশ মোর দেশ  ১৯৮৬    শেওয়ালী  ১৯৮৯    অশান্ত প্রহর  ১৯৯৪    অস্তরাগ  ২০০৫    অহির ভৈরব  ২০০৭    তথ্যসূত্র
নারায়ণপুর পৌরসভা বাংলাদেশের চাঁদপুর জেলার মতলব দক্ষিণ উপজেলার অন্তর্গত একটি পৌরসভা।   আয়তন  নারায়ণপুর পৌরসভার আয়তন ৯.২ বর্গ কিলোমিটার (২,২৭৩ একর)।   জনসংখ্যা  নারায়ণপুর পৌরসভার মোট জনসংখ্যা ৪৯,০৬৮ জন। এর মধ্যে পুরুষ ২৪,৫০০ জন এবং মহিলা ২৪,৫৬৮ জন। মোট পরিবার ৬,৫৪৫টি। লোক সংখ্যার ঘনত্ব ৬,২৯১ (প্রতি বর্গ কিলোমিটারে)। মোট ভোটার সংখ্যা ২১,৯৭১ জন (পুরুষ-১০,৪৯০ জন এবং মহিলা-১১,৪৮১ জন)।   অবস্থান ও সীমানা  মতলব দক্ষিণ উপজেলার পূর্বাংশে নারায়ণপুর পৌরসভার অবস্থান। এ পৌরসভার উত্তরে নায়েরগাঁও দক্ষিণ ইউনিয়ন, পশ্চিমে খাদেরগাঁও ইউনিয়ন ও উপাদী উত্তর ইউনিয়ন, দক্ষিণে হাজীগঞ্জ উপজেলার দ্বাদশ গ্রাম ইউনিয়ন ও কালচোঁ উত্তর ইউনিয়ন এবং পূর্বে কচুয়া উপজেলার কাদলা ইউনিয়ন ও সহদেবপুর পশ্চিম ইউনিয়ন অবস্থিত।   প্রতিষ্ঠাকাল  চাঁদপুর জেলার অন্তর্গত মতলব দক্ষিণ উপজেলার নারায়ণপুর ইউনিয়ন পরিষদের ২৪টি মৌজা নিয়ে ২০১০ সালের ১৫ জুলাই পৌরসভা ঘোষণা করে স্থানীয় সরকার মন্ত্রণালয়। ২০১৩ সালের ৩০ এপ্রিল মন্ত্রণালয় এ পৌরসভার গেজেট প্রকাশ করে উপজেলা নির্বাহী কর্মকর্তাকে প্রশাসক হিসেবে নিয়োগ দেওয়া হয়। কিন্তু পৌরসভার বৈধতা চ্যালেঞ্জ করে তৎকালীন ইউপি চেয়ারম্যান জহিরুল মোস্তফা তালুকদার হাইকোর্টে রিট আবেদন করেন। ফলে উচ্চ আদালত একই বছরের ২ মে দুই মাসের জন্য এবং পরে ১৪ জুলাই অনির্দিষ্টকালের জন্য পৌরসভার কার্যক্রমের ওপর স্থগিতাদেশ দেন। এছাড়া ইউপি চেয়ারম্যান এবং দুই ইউপি সদস্যসহ মোট আটজনের বিরুদ্ধে পৌরসভার ভিত্তিপ্রস্তর ভাঙার অভিযোগ এনে মামলা করা হলে চেয়ারম্যান ও দুই সদস্য আত্মগোপন করেন। ফলে ইউনিয়ন পরিষদের কার্যক্রমও বন্ধ হয়ে যায়। তবে স্থানীয় সরকার মন্ত্রণালয় এবং আদালতের নির্দেশ অনুসারে পৌরসভা বাতিল করে ইউনিয়ন পরিষদ বহাল রাখা হয়েছে।  পরবর্তীতে ২০২১ সালের ১০ জানুয়ারি হাইকোর্ট বিভাগের বিচারপতি নাইমা হায়দার ও রাজিক আল জলিলের বেঞ্চে নারায়ণপুর পৌরসভা বহাল রাখার ব্যাপারে রায় দেয়া হয়।   প্রশাসনিক এলাকা  মতলব দক্ষিণ উপজেলার ২টি পৌরসভার (মতলব পৌরসভা ও নারায়ণপুর পৌরসভা) মধ্যে অন্যতম একটি পৌরসভা হলো নারায়ণপুর পৌরসভা।  নারায়ণপুর পৌরসভায় ৯টি ওয়ার্ড (২৪ টি গ্রাম, ২৪ টি মৌজা) রয়েছে। এ পৌরসভার প্রশাসনিক কার্যক্রম মতলব দক্ষিণ থানার আওতাধীন। এটি জাতীয় সংসদের ২৬১নং নির্বাচনী এলাকা চাঁদপুর-২ এর অংশ।   শিক্ষা  নারায়ণপুর পৌরসভার সাক্ষরতার হার ৯৩%।   নারায়ণপুর ডিগ্রি কলেজ  নারায়ণপুর সরকারি প্রাথমিক বিদ্যালয়  দঃ নারায়ণপুর সরকারি প্রাথমিক বিদ্যালয়  নারায়ণপুর পপুলার উচ্চ বিদ্যালয়  নারায়ণপুর পপুলার মহিলা উচ্চ বিদ্যালয়  ডাকিটারা সরকারি প্রাথমিক বিদ্যালয়  আল-বারাকা মডেল স্কুল  কালিকাপুর আদর্শ দাখিল মাদ্রাসা  কালিকাপুর উচ্চবিদ্যালয়  কাশিমপুর পূরন উচ্চ বিদ্যালয়   আরও দেখুন   মতলব দক্ষিণ উপজেলা  নারায়ণপুর ইউনিয়ন, মতলব দক্ষিণ  চাঁদপুর জেলা   তথ্যসূত্র    বহিঃসংযোগ   বিষয়শ্রেণী:চাঁদপুর জেলার পৌরসভা বিষয়শ্রেণী:মতলব দক্ষিণ উপজেলা
জ্যাবিরু (বৈজ্ঞানিক নাম: Jabiru mycteria) Ciconiidae (সিকোনিডাই) গোত্র বা পরিবারের অন্তর্গত Jabiru (জ্যাবিরু) গণের অন্তর্গত একমাত্র সদস্য। প্রজাতিটি একটি বড় আকারের জলচর পাখি। জ্যাবিরুর বৈজ্ঞানিক নামের অর্থ গলা গিলে ফেলা পেটরা পাখি (তুপি-গুয়ারানি: Jabiru = গলা গিলে ফেলা; গ্রিক mukter = পেটরা)। পাখিটি মধ্য আমেরিকা ও দক্ষিণ আমেরিকার গুটিকয়েক দেশে দেখা যায়। সারা পৃথিবীতে ১ কোটি ২ লাখ বর্গ কিলোমিটার এলাকা জুড়ে এদের আবাস।Jabiru mycteria , BirdLife International এ জ্যাবিরু বিষয়ক পাতা। বিগত কয়েক দশক ধরে এদের সংখ্যা কমে যাচ্ছে, তবে আশঙ্কাজনক পর্যায়ে যেয়ে পৌঁছেনি। সেকারণে আই. ইউ. সি. এন. এই প্রজাতিটিকে ন্যূনতম বিপদগ্রস্ত বলে ঘোষণা করেছে।Jabiru mycteria , The IUCN Red List of Threatened Species এ জ্যাবিরু বিষয়ক পাতা। সারা পৃথিবীতে প্রাপ্তবয়স্ক জ্যাবিরুর সংখ্যা ৬,৭০০-১৭,০০০টি।   তথ্যসূত্র    বহিঃসংযোগ    Jabiru Video Documentary  Jabiru videos  on the Internet Bird Collection  Mangoverde.com: Jabiru Jabiru mycteria . Retrieved 2006-DEC-06.  Saúde Animal: Jaburu ou tuiuiú: Espécie animal brasileiro ameaçado de extinção [in Portuguese]. Retrieved 2006-DEC-06.    Jabiru Information and Photos South Dakota Birds and Birding  Stamps  (for 9 countries) with RangeMap  Jabiru photo gallery  VIREO  Photo-High Res; Article borderland-tours  বিষয়শ্রেণী:আর্জেন্টিনার পাখি বিষয়শ্রেণী:বেলিজের পাখি বিষয়শ্রেণী:ব্রাজিলের পাখি বিষয়শ্রেণী:বলিভিয়ার পাখি বিষয়শ্রেণী:কলম্বিয়ার পাখি বিষয়শ্রেণী:কোস্টারিকার পাখি বিষয়শ্রেণী:এল সালভাদোরের পাখি বিষয়শ্রেণী:ইকুয়েডরের পাখি বিষয়শ্রেণী:ফরাসি গায়ানার পাখি বিষয়শ্রেণী:গায়ানার পাখি বিষয়শ্রেণী:গুয়াতেমালার পাখি বিষয়শ্রেণী:মেক্সিকোর পাখি বিষয়শ্রেণী:হন্ডুরাসের পাখি বিষয়শ্রেণী:নিকারাগুয়ার পাখি বিষয়শ্রেণী:প্যারাগুয়ের পাখি বিষয়শ্রেণী:পেরুর পাখি বিষয়শ্রেণী:সুরিনামের পাখি বিষয়শ্রেণী:ভেনিজুয়েলার পাখি বিষয়শ্রেণী:সাইকোনিডি বিষয়শ্রেণী:দক্ষিণ আমেরিকার পাখি
ওয়েস্টার্ন মেরিন শিপইয়ার্ড লিমিটেড একটি বাংলাদেশী জাহাজ ও নৌযান নির্মাণকারী শিল্প প্রতিষ্ঠান। এটি চট্টগ্রাম জেলার পটিয়ায় অবস্থিত। এটি বাংলাদেশের একটি নবীনতম জাহাজ নির্মাণকারী শিল্প। এটি ওয়েস্টার্ন মেরিন গ্রুপ এর একটি অঙ্গ প্রতিষ্ঠান এবং ২০০০ সালের জুলাই মাসে এটি প্রতিষ্ঠিত হয়। বর্তমানে প্রতিষ্ঠানটি দেশের অভ্যন্তরীণ গ্রাহকদের জন্য ছাড়াও বিশ্বের বেশ কয়েকটি দেশে জাহাজ রপ্তানি করছে।   বিভাগসমূহ   নতুন জাহাজ ও নৌযান নির্মাণ  পরিবর্ধন ও পরিমার্জন  ডকিং  জাহাজ ও নৌযান মেরামত   তথ্যসূত্র    বহিঃসংযোগ   অফিসিয়াল ওয়েবসাইট  বিষয়শ্রেণী:বাংলাদেশের জাহাজ নির্মাণ কোম্পানি বিষয়শ্রেণী:চট্টগ্রাম ভিত্তিক কোম্পানি বিষয়শ্রেণী:বাংলাদেশের শিপইয়ার্ড বিষয়শ্রেণী:চট্টগ্রাম ভিত্তিক প্রস্তুতকারক কোম্পানি বিষয়শ্রেণী:কর্ণফুলী নদী
মোয়াজ্জেম হোসেন নামটি দিয়ে বোঝানো হতে পারে -   মোয়াজ্জেম হোসেন (লেফটেন্যান্ট কমান্ডার) –বাংলাদেশের স্বাধীনতা পুরস্কার বিজয়ী স্বাধীনতাকামী লেফটেন্যান্ট কমান্ডার যিনি মুক্তিযুদ্ধের সময় মৃত্যুবরণ করেন।  মোয়াজ্জেম হোসেন (রাজনীতিবিদ) –বাংলাদেশী রাজনীতিবিদ ও পটুয়াখালী-৩ আসনের সাবেক সংসদ সদস্য।    আরও দেখুন    মোয়াজ্জেম হোসেন রতন –বাংলাদেশী রাজনীতিবিদ ও সুনামগঞ্জ-১ আসনের সংসদ সদস্য।  সৈয়দ মোয়াজ্জেম হোসেন –একুশে পদক বিজয়ী বাংলাদেশী শিক্ষাবিদ এবং ইসলামী পণ্ডিত ছিলেন।  সৈয়দ মোয়াজ্জেম হোসেন আলাল –বাংলাদেশ জাতীয়তাবাদী দলের রাজনীতিবিদ এবং বরিশাল-২ আসনের সাবেক সাংসদ।   শাহ মোয়াজ্জেম হোসেন – বাংলাদেশের সাবেক উপপ্রধানমন্ত্রী ও রংপুর-৬ আসন আসনের সাবেক সংসদ সদস্য।
সাদা ভেরেন্ডা (বৈজ্ঞানিক নাম: Jatropha curcas) ইউফরবিয়া পরিবারের সপুষ্পক উদ্ভিদ। এটি এক প্রকারের ওষধি গাছ। এর অন্যান্য স্থানীয় নামঃ বাগভেরেন্ডা (বাগ= জঙ্গল), Physic Nut, Jatropha, Barbados nut, জামাল গোটা। .  এর বীজ কোষ্ঠ পরিষ্কারক। মাত্রারিক্ত উদারাময় সৃজক।  তথ্যসূত্র  বিষয়শ্রেণী:ঔষধি উদ্ভিদ বিষয়শ্রেণী:মেক্সিকোর উদ্ভিদ বিষয়শ্রেণী:১৭৫৩-এ বর্ণিত উদ্ভিদ বিষয়শ্রেণী:কার্ল লিনিয়াস কর্তৃক নামকরণকৃত ট্যাক্সা বিষয়শ্রেণী:আমেরিকার শস্য বিষয়শ্রেণী:অখাদ্য শস্য বিষয়শ্রেণী:নেপালের উদ্ভিদ
থাম্ব|কসবাহ মেহদিয়া কাসবাহ মাহদিয়া (এছাড়াও মেহেদিয়া, মেহদিয়া, মাহদিয়া নামেও লেখা হয়), বা কেনিত্রার কসবাহ, (আরবি: قصبة المهدية; বারবার: ⵇⵙⴱⴰ ⵎⴻⵀⴷⵉⵢⴰ) হলো একটি কাসবাহ যা মরক্কোর কেনিত্রাতে অবস্থিত। এটি আটলান্টিক মহাসাগরের সেবু নদীর মোহনায় শহরের ট্রেন স্টেশনের ৮ কিমি (৪.৯ মাইল) পশ্চিমে অবস্থিত।قصبة المهدية.. قلعة منسية بنواحي القنيطرة. Maghress. Retrieved January 27, 2018. কাসবাটি বারবার আলমোহাদ সুলতান আব্দুল মুমিনের আমলে নির্মিত হয় এবং ১৭ শতকে আলাউইত আমলে পুনরুদ্ধার করা হয়।   ইতিহাস  ভবনটি একটি কৌশলগত স্থানে স্থাপিত হয়েছিল যা মরক্কোর বেশ কয়েকটি অঞ্চলকে সংযুক্ত করে।  আটলান্টিক মহাসাগরে প্রবাহিত হযওয়া সেবু নদী একটি নৌযান চলাচলের উপযোগী নদী যা আটলাস পর্বতমালার মধ্য দিয়ে প্রবাহিত হয় এবং ফেজ শহরের মতো অভ্যন্তরীণ অঞ্চলে পৌঁছায়। মধ্যযুগে এই অঞ্চলটি দখল করা একটি লজিস্টিক, সামরিক এবং বাণিজ্যিক সুবিধা প্রতিষ্ঠার জন্য গুরুত্বপূর্ণ ছিল। ফলে ইতিহাস জুড়ে অনেক রাজ্যের মধ্যে কসবা তীব্র প্রতিদ্বন্দ্বিতাপূর্ণ ছিল।قصبة المهدية. Museum with no Frontiers. Retrieved January 27, 2018. এর ভিত্তিপ্রস্তর একটি সমাবেশ ভবন থেকে শুরু, যা সম্ভবত দশম শতাব্দীর একটি বন্দরের অংশ হিসাবে নির্মিত।[ তথ্যসূত্র প্রয়োজন ] দ্বাদশ শতাব্দীতে আলমোহাদ সুলতান আবদ আল-মু'মিন পার্শ্ববর্তী বন থেকে উচ্চমানের কাঠ ব্যবহার করে একটি ডক স্থাপন করেন এবং একটি দুর্গ সংযুক্ত করেন। মেহদিয়া শহরটি এর চারপাশে গড়ে ওঠে। শহরটি ছোট ছিল, কিন্তু ষোড়শ শতাব্দী পর্যন্ত ইউরোপের সাথে বাণিজ্যের জন্য একটি সম্পদ কেন্দ্র হিসেবে ব্যবহৃত হত।  ১৫১৫ সালে পর্তুগিজরা এই অঞ্চলটি দখল করে এবং অন্য একটি স্থানে একটি দুর্গ তৈরি করে। তবে এই দখল মাত্র কয়েক সপ্তাহ স্থায়ী হয়।  ১৭ শতকে স্থানটি জলদস্যুতার কেন্দ্র হিসেবে অল্প সময়ের জন্য ব্যবহৃত হওয়ার পর স্থানীয় কর্তৃপক্ষ স্বাধীনতা অর্জনের চেষ্টা করে, কিন্তু স্পেন তা দখল করে নেয়।  স্প্যানিশরা ১৬১৪ সালে লা মামোরা দুর্গ এবং সান ফেলিপে বাস্তন দুর্গ নির্মাণ করে। নদীর দিকে মুখ করে থাকা পাথরের উপরে রাজকীয় প্রকৌশলী ক্রিস্টোবাল ডি রোজাস এবং ক্রিস্টোবাল লেচুগা আর্টিলারি অফিসারের কাজ ছিল এটি। দুর্গের অংশ হিসেবে নির্মিত দুর্গ প্রাচীরটি বর্তমান কাঠামোর ভিত্তি হয়ে ওঠে।  ১৬৮১ সালে আলাউইত সুলতান ইসমাইল ইবনে শরীফ এই অঞ্চলটি পুনরুদ্ধার করেন। তিনি এর বর্তমান নামকরণ করেন ফর বা কাসবাহ। সুলতান ইসমাইল স্প্যানিশ দুর্গের কাসবার পূর্ণাঙ্গ পুনর্নির্মাণ করেন। তিনি প্রশাসনের জন্য একটি স্থাপনা (দার এল-মাখজেন), মসজিদ, ব্যারাক, মাদ্রাসা, ফান্ডুক (ঐতিহ্যবাহী সরাইখানা) এবং আস্তাবল নির্মাণ করেছিলেন। সুলতান ভাঙা দুর্গের দেয়ালগুলিও পুনরুদ্ধার করেন এবং প্রতিরক্ষা টাওয়ার এবং পরিখা তৈরির জন্য দক্ষিণ অংশটি ভেঙে ফেলেন। তিনি উত্তর দিকের তিনটি টাওয়ার রক্ষণাবেক্ষণ করেছিলেন। তিনি তীরে একটি বিশাল প্রবেশদ্বারও নির্মাণ করেছিলেন, যার নামকরণ করা হয়েছিল বাব আল-জাদিদ। তার বিস্তারিত নির্মাণ অভ্যন্তর পর্যন্ত বিস্তৃত ছিল, যেখানে জেলিগে দ্বারা সজ্জিত সাহানকে ঘিরে চারটি হল ছিল। এখানে একটি বাগান এবং হাম্মামও রয়েছে। ১৮ শতাব্দীর শেষের দিকে কেনিত্রাকে সুরক্ষিত করার জন্য বন্দরটি বন্ধ করার পর কসবা পরিত্যক্ত হয়ে পড়ে।  দ্বিতীয় বিশ্বযুদ্ধের সময় কাসবা ছিল পোর্ট লিয়াউটের যুদ্ধের স্থান। এই যুদ্ধে এটি ক্ষতিগ্রস্ত হয়েছিল।   তথ্যসূত্র   বিষয়শ্রেণী:মরক্কোর দর্শনীয় স্থান বিষয়শ্রেণী:মরক্কোর স্থাপত্য
উমর ইবনে আবদুল্লাহ ইবনে মারওয়ান ছিলেন মালাতিয়ার একজন অর্ধ-স্বাধীন আরব আমির। ৮৩০-এর দশক থেকে ৮৬৩ খ্রিষ্টাব্দের ৩রা সেপ্টেম্বর লালাকাওনের যুদ্ধে নিহত হওয়ার পূর্ব পর্যন্ত তিনি এই দায়িত্ব পালন করেছেন। এই সময় বাইজেন্টাইন সাম্রাজ্যের পূর্বাঞ্চলীয় সীমান্তে তিনি বাইজেন্টাইনদের একজন শক্ত প্রতিপক্ষ ছিলেন। আরব-বাইজেন্টাইন যুদ্ধের অন্য অনেক উল্লেখযোগ্য ব্যক্তির মত উমরও আরব ও বাইজেন্টাইন কিংবদন্তীতে স্থান পেয়েছেন। আরবি মহাকাব্যিক সাহিত্য দিলহামাতে তিনি একজন প্রধান চরিত্র। তবে বনু সুলাইমের প্রতিপক্ষ বনু কিলাবের প্রতি পক্ষপাতিত্বের কারণে এতে তার ছোট করা হয়েছে। তার সংক্রান্ত গল্প আরব্য রজনীর গল্পে উমর ইবনুল নুমান ও তার ছেলের গল্পকে প্রভাবিত করেছে। এছাড়াও উমর আল-আকতা তুর্কি মহাকাব্যিক সাহিত্য বাত্তাল গাজিতে স্থান পেয়েছেন। বাত্তাল গাজি উমাইয়া সেনাপতি আবদুল্লাহ আল-বাত্তালকে কেন্দ্র করে গড়ে উঠেছে এবং তিনিও দিলহামার একজন প্রধান চরিত্র। উমর আল-আকতা বনু সুলাইম গোত্রের সদস্য ছিলেন। মুসলিম বিজয়ের সময় এই গোত্র পশ্চিম আল-জাজিরাতে স্থায়ী হয়। মালাতিয়া ও জাজিরার সীমান্ত অঞ্চলে বাইজেন্টাইন এবং ককেসাস সীমান্তে খাজারিদের বিপক্ষে গুরুত্বপূর্ণ ভূমিকা পালন করে। (বাকি অংশ পড়ুন...)
প্রিন্সিপলস অভ ইকোনমিকস  হার্ভার্ড বিশ্ববিদ্যালয়ের অর্থনীতির অধ্যাপক এন. গ্রেগরি ম্যানকিউ রচিত অর্থনীতি বিষয়ে বিশ্ববিদ্যালয় পর্যায়ের একটি প্রাবেশিক পাঠ্যপুস্তক। এটি প্রথম ১৯৯৭ সালে প্রকাশিত হয়েছিল। ২০২৪ সাল পর্যন্ত এর দশটি সংস্করণ প্রকাশিত হয়েছে। প্রকাশের আগেই পুস্তকটি আলোচিত হয়ে ওঠে, কেননা এটি রচনা করার জন্য ম্যানকিউ প্রকাশক হারকোর্ট পাবলিশার্সের কাছ থেকে বড় অংকের অগ্রিম গ্রহণ করেছিলেন। প্রকাশনার পরে এ পর্যন্ত বইটির ১০ লক্ষেরও বেশি সংখ্যা (কপি) বিক্রি হয়েছে, যার সুবাদে ম্যানকিউ কমপক্ষে ৪২ লক্ষ মার্কিন ডলার আয় করেছেন। শিক্ষার্থীদের কাছ থেকে পুস্তকের দাম নিয়ে নেতিবাচক সমালোচনার জের ধরে ম্যানকিউ ছাত্রদের কাছে পাঠ্যপুস্তক বিক্রি করে যে লেখকের প্রাপ্য অর্থ (রয়্যালটি) পান, তা দাতব্য প্রতিষ্ঠানে দান করার সিদ্ধান্ত নেন।  প্রিন্সিপলস অভ ইকোনমিকস  মার্কিন বিশ্ববিদ্যালয়গুলির অর্থনীতি বিভাগের প্রাবেশিক পাঠক্রমগুলির জন্য একটি আদর্শ পাঠ্যপুস্তক হিসেবে ব্যবহৃত হয়। বইটির বর্তমান প্রকাশক সেংগেজ  (Cengage) দাবি করেছে যে এটি "অর্থনীতির  সবচেয়ে জনপ্রিয় পাঠ্যপুস্তক"।   ১০টি মূলনীতি  পুস্তকটিতে অর্থনীতির ১০টি মূলনীতি উপস্থাপন করা হয়েছে "যেগুলি অর্থনৈতিক প্রজ্ঞার মূলসারের প্রতিনিধিত্ব করে"।  ম্যানকিউ এগুলিকে নিচের মতো করে তালিকাভুক্ত করেছেন:   তথ্যসূত্র    বহিঃসংযোগ    ইন্টারনেট আর্কাইভে বইটির অষ্টম সংস্করণ  ইংরেজি উইকিভার্সিটিতে অর্থনীতির ১০টি মূলনীতি  বিষয়শ্রেণী:১৯৯৭-এর অ-কল্পকাহিনী বই বিষয়শ্রেণী:অর্থনীতির পাঠ্যপুস্তক
১৮ মে ২০০৪, ভারতের বিহার রাজ্যের লাহসুনা গ্রামে চারজনকে গণহত্যা করা হয়েছিল।  পিপলস ওয়ার গ্রুপের সদস্যরা, একটি নিষিদ্ধ নকশালপন্থী, অপরাধের জন্য অভিযুক্ত। জনতা দল (ইউনাইটেড) এর পক্ষে ভোট দেওয়ার জন্য দলটির প্রায় ১০০ সশস্ত্র সদস্য আক্রান্তদের তাদের বাড়ি থেকে টেনে নিয়ে গিয়ে হত্যা করেছে বলে অভিযোগ রয়েছে।  নিহতরা হলেন উদয় পাসওয়ান, নাগা পাসওয়ান, বিজয় পাসোয়ান এবং সারওয়ান পাসওয়ান। ২০০৮ সালে, পিপলস ওয়ার গ্রুপের তিনজন সদস্যকে হত্যার জন্য দোষী সাব্যস্ত করা হয় এবং পাটনার একটি আদালত তাদের মৃত্যুদণ্ডে দণ্ডিত করা হয়েছিল।    তথ্যসূত্র   বিষয়শ্রেণী:নকশালপন্থী-মাওবাদী বিদ্রোহ বিষয়শ্রেণী:ভারতে হত্যাকাণ্ড বিষয়শ্রেণী:উইকিউপাত্তে স্থানাঙ্ক আছে
নির্বাচন কমিশন শব্দটি দ্বারা নিম্নের যেকোন বিষয় নির্দেশ করা হতে পারে:   বাংলাদেশ নির্বাচন কমিশন - বাংলাদেশের বিভিন্ন সাংবিধানিক নির্বাচন সংশ্লিষ্ট কাজে নিয়োজিত প্রতিষ্ঠান।   ভারতের নির্বাচন কমিশন - ভারতের একটি স্বশাসিত সংস্থা যেটি দেশটির সকল নির্বাচন পরিচালনা করে থাকে  নির্বাচন কমিশন (পাকিস্তান) - পাকিস্তানের একটি স্বায়ত্তশাসিত সংস্থা যা রাষ্ট্রীয় সংসদ, প্রাদেশিক আইনসভা, স্থানীয় সরকার, পাকিস্তানের রাষ্ট্রপতির কার্যালয়ে নির্বাচন ইত্যাদির জন্য নির্বাচনী সীমানা নির্ধারণ, ভোটার তালিকা প্রস্তুতি ও নির্বাচন পরিচালনা করে থাকে।
কুরান ওয়া মুঞ্জান জেলা পূর্ব আফগানিস্তানের বাদাখশন প্রদেশের ২৮ টি জেলার মধ্যে অন্যতম একটি জেলা। জেলাটি হিন্দুকুশ পর্বতমালার পাশাপাশি অবস্থান করছে এবং জনসংখ্যার প্রায় ৮,০০০ জন বাসিন্দাদের বসতবাড়ি রয়েছে এখানে। জেলাটির প্রশাসনিক কেন্দ্র হচ্ছে কুরান ওয়া মুঞ্জান।  ২০১৫ সালের ২৬ শে অক্টোবর হিন্দুকুশ পর্বতমালায়  যে ভূমিকম্পটি হয়েছিল তা এখান থেকে মাত্র ৪৫ কিলোমিটার উত্তরে অবস্থিত।  তথ্যসূত্র  বহিঃসংযোগ  আফগানিস্তান তথ্য ব্যবস্থাপনা পরিষেবার মানচিত্র  বিষয়শ্রেণী:বাদাখশন প্রদেশের জেলা
রুর বিশ্ববিদ্যালয় বখুম () জার্মানির বোচুমের ও মধ্য রুর অঞ্চলের দক্ষিণস্থ পাহাড়ী অংশে অবস্থিত একটি সরকারি বিশ্ববিদ্যালয়। এটি ১৯৬২ সালে প্রতিষ্ঠিত হয়।  অনুষদ সমূহ মানবিক ও সামাজিক বিজ্ঞান বিষয়ক অনুষদসমূহ  প্রোটেস্ট্যান্ট ধর্মতত্ত্ব  ক্যাথলিক ধর্মতত্ত্ব  দর্শন ও শিক্ষণবিজ্ঞান  ইতিহাস  সাংস্কৃতিক ভাষাতত্ত্ব  আইন  অর্থনীতি  সামাজিক বিজ্ঞান  প্রাচ্য এশিয়া অধ্যয়ন  ক্রীড়া বিজ্ঞান  মনোবিজ্ঞান  প্রকৌশল বিষয়ক অনুষদসমূহ  পুরকৌশল ও পরিবেশ প্রকৌশল  যন্ত্র প্রকৌশল  তড়িৎ প্রকৌশল ও তথ্যপ্রযুক্তি  প্রাকৃতিক বিজ্ঞান বিষয়ক অনুষদসমূহ  গণিত  পদার্থবিজ্ঞান ও জ্যোতির্বিজ্ঞান  ভূবিজ্ঞান  রসায়ন ও প্রাণরসায়ন  জীববিজ্ঞান ও জৈবপ্রযুক্তি  তথ্যসূত্র  বহিঃসংযোগ  রুর বিশ্ববিদ্যালয় বখুমের ওয়েবসাইট  বিষয়শ্রেণী:জার্মানির বিশ্ববিদ্যালয় বিষয়শ্রেণী:১৯৬২-এ প্রতিষ্ঠিত শিক্ষাপ্রতিষ্ঠান বিষয়শ্রেণী:১৯৬২-এ প্রতিষ্ঠিত বিশ্ববিদ্যালয় ও কলেজ
কুনানে (); (মৃত্যু- ৩২৩ খ্রিস্টপূর্বাব্দ) আর্গিয়াদ রাজবংশের রাজা চতুর্থ আমুনতাসের পত্নী ছিলেন।   প্রথম জীবন  কুনানে আর্গিয়াদ রাজবংশের রাজা দ্বিতীয় ফিলিপ ও তার ইলিরিয় পত্নী আউদাতের কন্যা ছিলেন। ইলিরিয়দের প্রথা মতো আউদাতে তাকে অশ্বারোহণ, শিকার ও যুদ্ধকৌশল সমন্ধে শিক্ষা প্রদান করেছিলেন। কথিত আছে, ৩৪৪ খ্রিস্টপূর্বাব্দে ইলিরিয়দের রাণী কাইরিয়ার সঙ্গে সম্মুখসমরে কুনানে তাকে স্বহস্তে হত্যা করেন।Who's who in the age of Alexander the Great: prosopography of Alexander's empire By Waldemar Heckel  দ্বিতীয় ফিলিপ তার ভ্রাতুষ্পুত্র চতুর্থ আমুনতাসের সঙ্গে কুনানের বিবাহ দেনLeon, Vicki. (1995) Uppity Women of Ancient Times. Publishers Group West. Page 182-183. , কিন্তু সিংহাসনলাভ করে দ্বিতীয় ফিলিপের পুত্র মহান আলেকজান্ডার ৩৩৬ খ্রিস্টপূর্বাব্দে চতুর্থ আমুনতাসকে বিপজ্জনক বিবেচনা করে তাকে হত্যা করলে কুনানে বিধবা হন। পরের বছর আলেকজান্ডার আগ্রিয়ানেসের রাজা লাঙ্গারোসের সঙ্গে কুনানের বিবাহ স্থির করেন, কিন্তু কিছুদিনের মধ্যেই লাঙ্গারোস অসুস্থ হয়ে মৃত্যুবরণ করেন।   শেষ জীবন  ৩২৩ খ্রিস্টপূর্বাব্দে আলেকজান্ডারের মৃত্যুর পর তৃতীয় ফিলিপ ম্যাসিডনের সিংহাসনে আরোহণ করলে, কুনানে তার কন্যা দ্বিতীয় ইউরিদিকের সঙ্গে তৃতীয় ফিলিপের বিবাহের সিদ্ধান্ত নেন ও সেই সুবাদে এশিয়ার দিকে যাত্রা করেন। কিন্তু কুনানের রাজনৈতিক প্রভাব সম্বন্ধে ভীত আলেকজান্ডারের পূর্বতন সেনাপতি পেরদিক্কাস কুনানেকে হত্যা করতে তার ভ্রাতা আলকেতাসকে পাঠালে, কুনানে নিহত হন। ৩১৭ খ্রিস্টপূর্বাব্দে কাসান্দ্রোস তার দেহাবশেষ আইগাইতে সমাধিস্থ করেন।   তথ্যসূত্র   বিষয়শ্রেণী:ম্যাসিডনের রাজকুমারী বিষয়শ্রেণী:খ্রিস্টপূর্ব ৪র্থ শতাব্দীতে জন্ম বিষয়শ্রেণী:খ্রিস্টপূর্ব ৩২৩-এ মৃত্যু বিষয়শ্রেণী:প্রাচীন ম্যাসিডোনীয় রাণী সহধর্মীনী বিষয়শ্রেণী:খ্রিস্টপূর্ব ৪র্থ শতাব্দীর নারী
কুমিল্লা-৪ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি কুমিল্লা জেলায় অবস্থিত জাতীয় সংসদের ২৫২নং আসন।  সীমানা কুমিল্লা-৪ আসনটি কুমিল্লা জেলার দেবীদ্বার উপজেলা নিয়ে গঠিত।  নির্বাচিত সাংসদ  নির্বাচন  সদস্য  দল ১৯৭৩ সিরাজুল হক (বাচ্চু মিয়া) বাংলাদেশ আওয়ামী লীগ ১৯৭৯ দেওয়ান সিরাজুল হকবাংলাদেশ আওয়ামী লীগসীমানা পরিবর্তন ১৯৮৬এ এফ এম ফখরুল ইসলাম মুনশী জাতীয় পার্টি১৯৮৮ জাতীয় পার্টি ১৯৯১ মঞ্জুরুল আহসান মুন্সী বাংলাদেশ জাতীয়তাবাদী দল ফেব্রুয়ারি ১৯৯৬ বাংলাদেশ জাতীয়তাবাদী দল ১৯৯৬ বাংলাদেশ জাতীয়তাবাদী দল ২০০১ বাংলাদেশ জাতীয়তাবাদী দল ২০০৮ এবিএম গোলাম মোস্তফা বাংলাদেশ আওয়ামী লীগ ২০১৪ রাজী মোহাম্মদ ফখরুল স্বতন্ত্র ২০১৮ বাংলাদেশ আওয়ামী লীগ২০২৪আবুল কালাম আজাদস্বতন্ত্র   নির্বাচন    ২০১০-এর দশকে নির্বাচন    ২০০০-এর দশকে নির্বাচন    ১৯৯০-এর দশকে নির্বাচন    তথ্যসূত্র   বহিঃসংযোগ  প্রথম আলোতে কুমিল্লা-৪  বিষয়শ্রেণী:কুমিল্লা জেলার জাতীয় সংসদীয় আসন
কম্পটন-মিলার পদক ইংল্যান্ডে অনুষ্ঠিত ২০০৫ সালের অ্যাশেজ সিরিজের সেরা খেলোয়াড়ের পরিবর্তে প্রবর্তিত পুরস্কার। ইসিবি ও ক্রিকেট অস্ট্রেলিয়া কর্তৃপক্ষ যৌথভাবে অ্যাশেজ সিরিজের জন্য দুই মহান ক্রিকেটার - বিখ্যাত ইংরেজ ব্যাটসম্যান ডেনিস কম্পটন ও অস্ট্রেলিয়ার সেরা অল-রাউন্ডার কিথ মিলারের সাথে তাঁর বন্ধুত্বপূর্ণ সম্পর্ক এবং প্রতিপক্ষের ভূমিকাকে মর্যাদা দিতেই এ নামকরণ করে। ইংল্যান্ড এবং ওয়েলস ক্রিকেট বোর্ডের প্রধান নির্বাহী ডেভিড কোলিয়ারের মতে, ডেনিস কম্পটন যুদ্ধ-পরবর্তীকালে আদর্শ হয়ে রয়েছেন। তিনি জীবনের প্রতি ভালোবাসা ও প্রাণোচ্ছল জীবনে পরিপূর্ণ ছিলেন। তিনি তাঁর ধ্যান-ধারণা কিথ মিলারের সাথে ভাগাভাগি করতেন। তারা কেবলমাত্র চীরপ্রতিদ্বন্দ্বীই ছিলেন না, বরং ভালো বন্ধুও ছিলেন।  নতুন এ পদকটি ২০০৫ সালের অ্যাশেজ সিরিজের প্রথম টেস্ট শুরু হবার পূর্ব মুহুর্তে ঘোষিত হয়। কিথ মিলারের বিধবা পত্নী ম্যারি চালম্যান এবং কম্পটনের সন্তান রিচার্ড কম্পটন এ পুরস্কারের নামকরণের জন্য আমন্ত্রিত হন। ইংল্যান্ড ক্রিকেট দলের অধিনায়ক মাইকেল ভন এবং অস্ট্রেলিয়া ক্রিকেট দলের অধিনায়ক রিকি পন্টিং এ সময় উপস্থিত ছিলেন।   পুরস্কার প্রাপক    ২০০৫: অ্যান্ড্রু ফ্লিনটফ, ইংল্যান্ডের অল-রাউন্ডার। এক সেঞ্চুরিসহ ৪০২ রান করেন ৪০.২০ রান গড়ে। পাশাপাশি উইকেট প্রতি ২৭.২৯ রান গড়ে একবার পাঁচ উইকেট লাভসহ ২৪ উইকেট সংগ্রহ করেন। এছাড়াও তিনি দুইবার ম্যান অব দ্য ম্যাচের পুরস্কার পান।  ২০০৬-০৭: রিকি পন্টিং, মাঝারিসারির ব্যাটসম্যান ও অস্ট্রেলিয়ার অধিনায়ক। ৮২.২৮ রান গড়ে ৫৭৬ রান সংগ্রহ করেন। এছাড়াও, দুইবার ম্যান অব দ্য ম্যাচের পুরস্কার গ্রহণ করেন।  ২০০৯: অ্যান্ড্রু স্ট্রস, ইংল্যান্ডের উদ্বোধনী ব্যাটসম্যান ও অধিনায়ক। তিনি এক সেঞ্চুরিসহ ৫২.৬৬ রান গড়ে ৪৭৪ রান সংগ্রহ করেন।  ২০১০-১১: অ্যালাস্টেয়ার কুক, ইংল্যান্ডের উদ্বোধনী ব্যাটসম্যান। দুইবার ম্যান অব দ্য ম্যাচের পুরস্কার জয়ী কুক ১২৭.৬৬ রান গড়ে ৭৬৬ রান তোলেন।  ২০১৩: ইয়ান বেল, ইংল্যান্ডের মাঝারিসারির ব্যাটসম্যান। ৬২.৪৪ রান গড়ে ৫৬২ রান সংগ্রহ করেন।  ২০১৩-১৪: মিচেল জনসন, অস্ট্রেলিয়ার বিখ্যাত ফাস্ট বোলার। উইকেট প্রতি ১৩.৯৭ রান প্রদান করে ৩৭ উইকেট লাভ করেন। সিরিজে তিনবার ম্যান অব দ্য ম্যাচের পুরস্কারের মর্যাদা পান তিনি।  ২০১৫: জো রুট, ইংল্যান্ডের মাঝারিসারির ব্যাটসম্যান। দুই সেঞ্চুরিসহ ৫৭.৫০ গড়ে ৪৬০ রান তোলেন। একটি টেস্টে ম্যান অব দ্য ম্যাচের পুরস্কার পেয়েছিলেন তিনি।  ২০১৭-১৮: স্টিভ স্মিথ, অস্ট্রেলিয়ার বিখ্যাত শীর্ষসারির ব্যাটসম্যান ও অধিনায়ক। দুই শতক ও একটি দ্বি-শতকসহ ১৩৭.৪০ গড়ে ৬৮৭ রান তুলেন। দুইবার ম্যান অব দ্য ম্যাচের পুরস্কার লাভ করেন।  ২০১৯: স্টিভ স্মিথ, অস্ট্রেলিয়ার বিখ্যাত শীর্ষসারির ব্যাটসম্যান। দুই শতক ও একটি দ্বি-শতকসহ ১১০.৫৭ গড়ে ৭৭৪রান তুলেন। দুইবার ম্যান অব দ্য ম্যাচের পুরস্কার লাভ করেন।   তথ্যসূত্র    আরও দেখুন   পুরস্কার  দি অ্যাশেজ  কিথ মিলার  ডেনিস কম্পটন  স্যার গারফিল্ড সোবার্স ট্রফি  অ্যাশেজ সিরিজের তালিকা   বহিঃসংযোগ   কম্পটন-মিলার পদকের উৎপত্তি   বিষয়শ্রেণী:ক্রিকেট পুরস্কার ও র‌্যাঙ্কিং বিষয়শ্রেণী:কিথ মিলার বিষয়শ্রেণী:২০০৫-এ প্রবর্তিত পুরস্কার
ফরাসি বেলজীয় বা ফরাসি সম্প্রদায় (; ) হল বেলজিয়ামের তিনটি সাংবিধানিক ভাষিক সম্প্রদায়ের একটি। ২০১১ সাল থেকে ফরাসি সম্প্রদায় ফেদেরাসিওঁ ওয়ালোনিয়া-ব্র‍্যুসেল () নামটি ব্যবহার করেছে, যা বিতর্কিত কারণ বেলজিয়ামের সংবিধানে এর নাম পরিবর্তন করা হয়নি এবং এটিকে একটি রাজনৈতিক বিবৃতি হিসাবে দেখা হয়। “ফরাসি সম্প্রদায়” নামটির দ্বারা ফরাসিভাষী বেলজীয়দের বোঝায়, বেলজিয়ামে বসবাসকারী ফরাসি নাগরিকদের নয়। স্বচ্ছতার জন্য বেলজিয়ামের ফরাসি সম্প্রদায়কে কখনও কখনও “বেলজিয়ামের ফরাসিভাষী সম্প্রদায়” হিসাবে বর্ণনা করা হয়, দেশটির জার্মানভাষী সম্প্রদায়ের সাদৃশ্যে।  সম্প্রদায়টির নিজস্ব সংসদ, সরকার ও প্রশাসন রয়েছে। এর দাফতরিক পতাকাটি ওয়ালুন পতাকার অনুরূপ, যা ওয়ালোনিয়ার ওয়ালুনদের দাফতরিক পতাকাও বটে।  ওয়ালোনিয়ায় সমস্ত ফরাসিভাষী বেলজীয়দের ৮০% বসবাস করে, বাকি ২০% বাস করে ব্রাসেলসে, যা ফরাসি সম্প্রদায়ের সংসদীয় আসন।  ঐতিহাসিকভাবে এই সম্প্রদায়টি ওয়ালুন, ওলন্দাজ, পিকার, লুক্সেমবুর্গীয় বা মোসেল ফ্রাঙ্কোনীয় জার্মান ভাষার বিভিন্ন রূপগুলোতে কথা বলত, কিন্তু বর্তমানে প্রভাবশালী ভাষাটি হল বেলজীয় ফরাসি, লুক্সেমবুর্গের গ্র্যান্ড-ডুচি (প্রধানত আরেলারল্যান্ড জেলা) সীমান্তের পাশের কিছু এলাকা ছাড়া, যেখানে লুক্সেমবুর্গীয় এখনও ব্যাপকভাবে কথিত হয়।   তথ্যসূত্র   বিষয়শ্রেণী:ফরাসি বেলজীয় বিষয়শ্রেণী:বেলজিয়ামের সম্প্রদায় বিষয়শ্রেণী:বেলজিয়ামের সমাজ বিষয়শ্রেণী:ফরাসি ভাষী দেশ ও অঞ্চল বিষয়শ্রেণী:বেলজীয় সমাজ
জিরোফোর (04) টেলিভিশন ধারাবাহিক হল দুবাইয়ের মালিকানাধীন মধ্যপ্রাচ্যীয় "ওথ্রি প্রোডাকশন্স" ও "বিপিজি গ্রুপ" এর যৌথ প্রযোজনায় নির্মিত একটি আরব টেলিভিশন ধারাবাহিক, যেটি এমবিসি৪ চ্যানেলে প্রচারিত হচ্ছে| বর্তমানে এর দ্বিতীয় মৌসুম প্রচারিত হচ্ছে| ২০১২ সালের ১৪ই জানুয়ারি থেকে এমবিসি চ্যানেল এর সম্প্রচার শুরু করে এবং এর পরপর অল্প সময়ের ভেতরেই ধারাবাহিকটি তুমুল জনপ্রিয়তা লাভ করে| চারটি আরবি ভাষাভাষী চারটি ভিন্ন ভিন্ন দেশের চারজন ভিন্ন ভিন্ন তরুণকে নিয়ে গল্পের কাহিনী গড়ে উঠেছে, যারা জীবন ও জীবিকার প্রয়োজনে দুবাই শহরে এসে বন্ধুত্বের বন্ধনে জুটি বেধেছে| তাদের প্রত্যেকের কর্মক্ষেত্র, ব্যক্তিজীবন এবং পারষ্পারিক বন্ধুত্বসহ নিজেদের প্রাত্যহিক জীবনের নানান পটপরিবর্তন, টানাপোড়ন ও বৈচিত্র নিয়ে গড়ে উঠেছে ধারাবাহিকটির কাহিনী|  অভিনয়ে মুহাম্মদ আল দুসারি, মুমিন নুর, নিকোলাস মোয়াওয়াদ, খালেদ নাজিম  অর্জন ইন্টারনেটে সিরিজটির তুমুল জনপ্রিয়তার ফলস্বরুপ পরবর্তীকালে সিরিজটির স্বত্ত্বাধিকারী টেলিভিশন চ্যানেল এমবিসি৪ এবং বর্তমান সময়ের শীর্ষস্থানীয় জনপ্রিয় ইন্টারনেট প্রযুক্তিভিত্তিক প্রতিষ্ঠান গুগল করপোরেশনের মধ্যে অর্থ ও প্রচারণাভিত্তিক একটি বিনিময় চুক্তি স্বাক্ষরিত হয়।  তথ্যসূত্র  বহিঃসংযোগ  বিষয়শ্রেণী:আরবি টেলিভিশন ধারাবাহিক বিষয়শ্রেণী:আরবি ভাষার টেলিভিশন অনুষ্ঠান